Sürgavere raudteepeatus

Sürgavere raudteepeatus (saksa keeles Surgefer) on raudteepeatus Viljandimaal Põhja-Sakala vallas Sürgaveres.

Sürgavere peatuses on üks madal perroon. Peatuses peatub 8 reisirongi päevas (pooled Viljandi ja pooled Tallinna suunduvad). Tavarong sõidab Balti jaamast Sürgaverre umbes 2 tundi ja 10 minutit, aga kiirrong umbes 2 tundi.

Ajalugu
pisi|vasakul|Sürgavere jaam 20. sajandi alguses
pisi|1931. aastal valminud endine Sürgavere jaamahoone raudtee poolt
Sürgavere pooljaam rajati koos raudteeliiniga 1900. aastal. Sürgavere pooljaam on saanud nime kahe ja poole kilomeetri kaugusel asuva Sürgavere küla järgi. Jaam jäi toona Suure-Jaani kihelkonda Sürgavere mõisa maadele.

Liini algusaastatel asus Viljandi ja Sürgavere vahel Pärsti peatus ning Sürgavere ja Olustvere vahel Tällivere peatus.Eesti kitsarööpmelised raudteed

Enne 2011. aasta rekonstrueerimist asus peatus Lelle jaamast 63,9 kilomeetri kaugusel, http://railwayz.info/photolines/station/6121 praegune peatus asub Lelle jaamast 66,4 km kaugusel.http://railwayz.info/photolines/station/18166

Jaamahoone
Esimene jaamahoone valmis samal ajal, kui rajati Sürgavere pooljaam.

1930. aastate algul sai Sürgavere pooljaamast jaam ning sinna ehitati uus kahekorruseline kelpkatusega telliskivist jaamahoone. Uus Sürgavere jaamahoone ehitati tollal uudismaterjalina kasutusele tulnud põlevkivituhktellisest. 
Kergelt hilisjuugendliku üldilmega plastiliselt liigendatud poolkelpkatusega ehitise igat külge ilmestab lai trapetsiline katuseviil. Vana puidust jaamahoone võeti seetõttu kasutusele elumajana, milleks seda kasutati teadaolevalt kuni 2008. aastani. Pärast laiarööpmelise raudtee rajamist (1970. aastatel) jaam suleti ning alles jäi vaid raudteepeatus.Mehis Helme "Eesti Raudteejaamad" (Tänapäev 2003)

Alates 1998. aastast on jaamahooned eraomandusesEdelaraudtee müüs Olustvere ja Sürgavere jaamahoone; Sakala, 06.11.1998, kuid seisavad nüüdseks juba pikemat aega tühjalt ja on halvas seisukorras.

Viited

 Välislingid 
 Infot peatuse kohta; fotod (vene keeles)
 Infot uue peatuse kohta; fotod (vene keeles)
 Sürgavere raudteejaam • XX sajandi arhitektuur • Kultuurimälestiste riiklik register
 FOTO: Sürgavere vana peatus ja reisirong aastal 1996; Baltic Trains Picture Gallery
 GALERII ⟩ Sürgavere raudteejaamahoone on justkui ajarännak minevikku; Sakala, 26.12.2020
 Sürgavere Raudteejaama bussipeatuse nimi hakkab olema Vana Jaama; Sakala, 11.02.2021

Kategooria:Eesti raudteejaamad
Kategooria:Põhja-Sakala vald
Kategooria:Pärnu–Tallinna juurdeveoraudtee